section_heading: Hidrografija
paragraph_text: Jezero Itasy je svojom površinom od 35 km²najveće od 20 manjih jezera nastalih otjecanjem lave s vulkana Itasy (1800 m) na masivu Itasyju. Protočno je slatkovodno jezero koje dobiva vode od rijeka Andranomene i Mariandranoa, ali i od manjih jezera na većoj nadmorskoj visini u svojoj okolini sustavom podzemnih kanala i vodopada, od brojnih gejzira i termalnih izvora te od oborinskih voda s planina koje ga okružuju. Vode jezera odlijevaju se kanjonom rijeke Lilyja u rijeku Sakai, koja je najveća pritoka rijeke Mahajilo (pritoke rijeke Tsiribihine) i preko nje u Mozambički kanal.